มีตุ่มเล็กๆขึ้นที่แขนครับ เยอะมากไม่คันด้วย ไม่รู้เป็นอะไรครับ
สวัสดีค่ะ ตุ่มเล็กๆ ที่แขน อาจเป็น1.ขนคุด เกิดจากการสะสมของเคอราตินที่มากไป และไปทำให้รูขุมขนเกิดการอุดตัน และทำให้ขนไม่สามารถโผล่พ้นผิวหนังออกมาได้ จึงเกิดเป็นตุ่มตามรูขุมขนมากมาย ทำให้เวลาสัมผัสผิวหนังดูสากคล้ายกระดาษทราย บริเวณที่พบบ่อย คือ ต้นแขนด้านนอก ต้นขาด้านนอก มักไม่มีอาการคันหรือเจ็บ2. รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา อาการคือจะเห็นเป็นตุ่มแดงคล้ายสิว มักมีหลายตุ่ม อาจเป็นหัวหนอง มักมีอาการเจ็บหรือแสบร่วมด้วย3. ผื่นแพ้สัมผัสหรือระคายเคือง แต่มักจะมีอาการคันร่วมด้วย4. ผื่นแพ้ยา ซึ่งต้องมีประวัติของการใช้ยามาก่อนที่จะเกิดผื่นขึ้น และมักมีอาการคันร่วมด้วย5. ผื่นจากแมลงสัตว์กัดต่อย มักมีอาการันหรือเจ็บแสบร่วมด้วย6. หากขึ้นที่ผิวหนังบริเวณอื่นร่วมด้วย อาจเป็นโรคไข้ออกผื่นชนิดต่างๆ เช่น หัด หัดเยอรมัน อีสุกอีใส เป็นต้น แต่มักมีอาการไข้และอื่นๆ นำมาก่อนที่จะเกิดผื่นในเบื้องต้น ก็ไม่ควรไปแกะ เกา หรือขัดถูผิวหนังบริเวณที่เป็นตุ่ม หากตุ่มไม่หายไป หรือเพิ่มจำนวนมากขึ้น หรือพบที่บริเวณอื่นๆ ของร่างกายด้วย โดยเฉพาะการมีไข้ ก็ควรไปพบแพทย์เพื่อตรวจและรักษาค่ะ